Likumprojekts

**Grozījumi Finanšu un kapitāla tirgus komisijas likumā**

Izdarīt Finanšu un kapitāla tirgus komisijas likumā (Latvijas Republikas Saeimas un Ministru Kabineta Ziņotājs, 2000, 13. nr.; 2001, 24. nr.; 2009, 2., 6. nr.; Latvijas Vēstnesis, 2009, 196. nr.; 2010, 205. nr.; 2011, 169. nr.; 2012, 186. nr.; 2013, 183., 243. nr.; 2015, 122. nr.; 2016, 108. nr.; 2019, 129. nr.) šādus grozījumus:

1. Papildināt 20. pantu ar trešo daļu šādā redakcijā:

"(3) Par zaudējumiem, kas trešajai personai nodarīti ar Komisijas amatpersonas, darbinieka vai pilnvarnieka rīcību, pildot savus amata pienākumus, Komisija ir atbildīga tikai tad, ja attiecīgā amatpersona, darbinieks vai pilnvarnieks ir tīši rīkojies prettiesiski vai pieļāvis rupju neuzmanību."

2. Papildināt pārejas noteikumus ar 27. un 28. punktu šādā redakcijā:

"27. Padome ir atbildīga par tādas iekšējās kontroles sistēmas uzturēšanu, kāda nepieciešama Komisijas 2022. gada finanšu pārskatu sagatavošanai, nodrošinot, ka minētie pārskati sniedz patiesu un skaidru priekšstatu un nesatur ne krāpšanas, ne kļūdas dēļ izraisītas būtiskas neatbilstības.

28. Komisija līdz 2022. gada 31. decembrim sadarbībā ar Latvijas Nacionālo arhīvu nodrošina Komisijas līdz 2019. gadam (ieskaitot) radīto un uzkrāto pastāvīgi glabājamo dokumentu aprakstīšanu un nodošanu glabāšanā Latvijas Nacionālajā arhīvā."

Finanšu ministrs

J. Reirs